cyanic-selkie/wikianc huggingface dataset:
குப்பி தோடதப்பா
ராவ் பகதூர் "தர்ம்ப்பிரவர்த்தா" குப்பி தோட்டதப்பா (கன்னடம்:ರಾವ್ ಬಹದ್ದೂರ್ ಧರ್ಮಪ್ರವರ್ತ, 1838-1910), பத்தொன்பதாம் நூற்றாண்டின் இறுதியில் கருநாடகத்தின் முன்னாள் மைசூர் அரசுப்பகுதியில், (தற்போதைய கருநாடகம் ) வாழ்ந்திருந்த பெருவணிகரும் வள்ளலும் ஆவார். இவர் நாட்டின் பல பகுதிகளிலிருந்தும் வரும் சுற்றுலாப் பயணிகளுக்காக "தோட்டதப்பா சத்திரம்" என்ற கட்டணமில்லா தங்குவிடுதியை நிறுவியதற்காக பெரிதும் அறியப்படுகிறார். இவரது கொடைத்தன்மைக்காக மைசூர் மகாராசா நான்காம் கிருட்டிணராச உடையார் "தர்மப்பிரவர்த்தா" (அறங்காவலர்) என்ற பட்டத்தை அளித்துள்ளார்; பிரித்தானிய அரசு இவருக்கு  "ராவ் பகதூர்" என்ற சிறப்பை வழங்கியுள்ளது.
இளமைக்காலம்
தோட்டதப்பா 1838ஆம் ஆண்டில் தும்கூரின் குப்பி நகரில் வீர சைவக் குடும்பத்தில் பிறந்தார். பிற்காலத்தில் இவரது குடும்பம் பெங்களூருவிற்கு குடிபெயர்ந்தது. அங்கு மாமுல்பேட்டையில் தமது வணிக முயற்சியைத் துவங்கினார்.
இறப்பு
பெப்ரவரி 21, 1910இல் தமது 72ஆம் அகவையில் தோட்டதப்பா மரணமடைந்தார்.
வெளி இணைப்புகள்
பகுப்பு:1838 பிறப்புகள் பகுப்பு:1910 இறப்புகள் பகுப்பு:தும்கூர் மாவட்ட நபர்கள் பகுப்பு:இந்தியத் தொழிலதிபர்கள் பகுப்பு:மைசூர் பேரரசு பகுப்பு:கர்நாடக நபர்கள் பகுப்பு:ராவ் பகதூர் பட்டம் பெற்றவர்கள் பகுப்பு:20 ஆம் நூற்றாண்டு இந்தியத் தொழிலதிபர்கள்
இசக்கி சாமியார்
இசக்கி சுவாமிகள் என்பவர் திருவண்ணாமலையில் வாழ்ந்த சித்தராவார். இவர் திருவண்ணாமலைக்கு தீபத்தினை தரிசனம் செய்ய வந்தவர். திருவண்ணாமலையார் இவரை ஆட்கொண்டமையால் திருவண்ணாமலையிலேயே தங்கிவி்ட்டார்.
திருவண்ணாமலையில் தினமும் மூன்று முறை கிரிவலம் வருவதை வழக்கமாக கொண்டிருந்தார். திருவண்ணாமலை கிரிவலத்தின் முன்னோடியாக இவரைச் சுட்டுகின்றனர். இவருடைய ஜீவ சமாதி கிரிவலப்பாதையில் பஞ்சமுக தரிசனம் கிடைக்கும் இடத்திற்கு அருகே உள்ளது. தற்போதும் தீபத் திருவிழாவின் போது இவரது ஜீவசமாதியில் நெய் தீபம் ஏற்றுகின்றனர்.
வெளி இணைப்புகள்
பகுப்பு:திருவண்ணாமலையில் வாழ்ந்த சித்தர்கள் பகுப்பு:சைவ சமய சித்தர்கள்
பண்பாட்டுப் பேரரசுவாதம்
பண்பாட்டுப் பேரரசுவாதம் (cultural Imperialism) என்பது, ஒரு நாட்டினத்தின் பண்பாட்டை இன்னொரு நாட்டினத்திடம் செல்வாக்குச் செலுத்தச் செய்யும் அல்லது செயற்கையாகத் திணிக்கும் ஒரு நடைமுறை ஆகும். பொதுவாக முதல் நாட்டினம், இரண்டாவதைவிடப் பெரிதாகவோ, பொருளியல் அல்லது படை பலத்தில் மேம்பட்டதாகவோ இருக்கும். இரண்டாவது நாட்டினம் சிறிதாகவோ அல்லது வலுக்குறைந்ததாகவோ இருக்கும். பண்பாட்டுப் பேரரசுவாதம், தீவிரமாக நடைமுறைப்படுத்தப்படும் முறையானதொரு கொள்கையாகவோ, ஒரு பொதுவான மனப்போக்காகவோ இருக்கலாம். இச் சொல் பொதுவாக இந்த நடைமுறையை இழிவுபடுத்தும் நோக்கில், பெரும்பாலும் வெளிநாட்டுச் செல்வாக்கை எதிர்க்கும் நடவடிக்கைகள் தொடர்பிலேயே பயன்படுத்தப்படுகிறது.
தொடக்க வரலாறு
ஒரு காலத்தில் கிரேக்கப் பண்பாட்டினர், தாங்கள் கைப்பற்றிய நாடுகளில் உடற்பயிற்சிக் கூடங்களையும், அரங்குகளையும், பொதுக் குளியல் மண்டபங்களையும் கட்டி அந் நாட்டினரைத் தமது பண்பாட்டினுள் அமிழ்ந்துபோகச் செய்தனர். பொதுக் கிரேக்க மொழியின் பரவலும் இதற்கு ஒரு காரணமாக அமைந்தது. சீனப் பண்பாடு அதன் வல்லரசுகள் ஊடாக மங்கோலியா, யப்பான், வியட்நாம் மற்றும் தென்கிழக்காசிய நாடுகளுக்குப் பரவியது.அமெரிக்காக் கண்டங்களில் ஐரோப்பியக் குடியேற்றம் வளர்ச்சியுற்றபோது, ஐரோப்பிய நாடுகளான ஸ்பெயின், போர்த்துக்கல், பிரான்ஸ், நெதர்லாந்து போன்ற நாடுகள், தமது பொருளாதார வளத்தைப் பெருக்கிக் கொள்வதற்காக அங்கே நாடு பிடிக்கும் செயல்களில் ஈடுபட்டனர். இவ்வாறு கைப்பற்றிய குடியேற்ற நாடுகளில் தமது மொழிகளையும், பண்பாடுகளையும் திணித்தனர். இது போலவே 19 ஆம் நூற்றாண்டில் ரஷ்யப் பேரரசின் கீழ் இருந்த பகுதிகளில் ரஷ்யப் பண்பாடு திணிக்கப்பட்டது. பண்பாட்டுப் பேரரசுவாதத்தின் விளைவால் எழுந்த முக்கிய நிகழ்வுகளில் ஒன்று 1549 ஆம் ஆண்டில் இடம்பெற்ற வழிபாட்டு நூல் கலகம் ஆகும். இதில், பொது வழிபாட்டுக்கான ஆங்கில மொழி நூல்களை அறிமுகப்படுத்தியதன் மூலம், ஆங்கில அரசு பிற மொழிகளை அடக்க முயன்றது. இலத்தீனுக்குப் பதிலாக ஆங்கிலத்தைக் கொண்டு வருவதற்கும், கத்தோலிக்க மதத்தை மக்களுடைய மொழியாக ஆக்குவதற்குமான முயற்சியில் ஆங்கிலம் தேவாலய மொழியாகத் திணிக்கப்பட்டது.
முஸ்லிம் படைகளால் கைப்பற்றப்பட்ட நாடுகளில் அரபி மொழியும், இஸ்லாமியப் பண்பாடும் நிலை பெற்றது. மொரோக்கோவில் இருந்து இந்தோனீசியா வரையான பல இடங்களில் உள்ளூர் மொழிகளிலும், சமயங்களிலும், கட்டிடக்கலை, வழக்கங்கள் ஆகியவற்றிலும், பெயர்களிலும்கூட அராபிய இஸ்லாமிய மரபுகள் கலந்துவிட்டன. எனினும், இவற்றுள், இஸ்லாமிய நாடுகளல்லாத பிற நாடுகளுடன் தொடர்புகளைக் கொண்டிருந்த பகுதிகள் பலவற்றில் உள்ளூர் மரபுகளைத் தக்கவைத்துக் கொள்ளவும் முடிந்திருக்கிறது. எடுத்துக் காட்டாக, இஸ்லாமிய வழக்கங்களுக்குப் பொருந்தாத வயிறு குலுக்கும் ஆட்டம், இன்றும் மத்தியகிழக்கின் முஸ்லீம் நாடுகளில் வழங்கிவருவதைக் கூறலாம்.
16 ஆம் நூற்றாண்டில் பல ஆசிய நாடுகளைக் கைப்பற்றிய போத்துக்கீசர், ஒல்லாந்தர், ஆங்கிலேயர், பிரெஞ்சுக்காரர் முதலியோர் பல்வேறு சலுகைகளை வழங்கியதன் மூலமும், பலவந்தமாகவும் உள்ளூர் மக்களிடையே தமது மதங்களையும் அதன் மூலம் பண்பாடுகளையும் புகுத்தினர். இந் நோக்கங்களுக்காக உள்ளூர் மத வழிபாட்டிடங்களை அழித்ததுடன், அம் மதங்கள் தொடர்பான நடவடிக்கைகளைத் தடையும் செய்தனர்.
கோட்பாடும் விவாதமும்
பண்பாட்டுப் பேரரசுவாதம் என்பது உள்ளூர் மக்கள் மீதான பலவந்தமான பண்பாட்டுப்பேறையோ (acculturation), தனிப்பட்டவர்கள் தாமாகவே விரும்பிப் பிற பண்பாடுகளைத் தழுவிக் கொள்வதையோ குறிக்கலாம். இவை இரண்டும் இரு வேறு பொருட் குறிப்புக் கொண்டிருப்பதால் இச்சொல்லின் ஏற்புடைமை குறித்து ஐயங்களும் உள்ளன. பண்பாட்டுப் பேரரசுவாதம் என்பதற்குச் சில துறைகளில் வேறுவிதமாகவும் பொருள் கொள்கிறார்கள் (எ.கா: ஊடகப் பேரரசுவாதம்).
பண்பாட்டுச் செல்வாக்கை அச் செல்வாக்குக்கு உட்படும் பண்பாடுகள் ஒரு பயமுறுத்தலாகவோ, அல்லது தமது பண்பாட்டு அடையாளங்களை வளப்படுத்தும் ஒன்றாகவோ நோக்கக்கூடும்.
பகுப்பு:சமூகவியல் பகுப்பு:பண்பாடு
மே ஜெமிசன்
மே காரோல் ஜெமிசன் (Mae Jemison)(பிறப்பு அக்டோபா் 17, 1956) ஒரு அமெரிக்க பொறியியலாளா், மருத்துவா் மற்றும் நாசா விண்வெளி வீரா் (astronaut). 1992 செப்டம்பா் மாதம் 12 ஆம் தேதி 'என்டவா்' (Endeavour) என்னும் விண்கலத்தில் சென்றதன் மூலம் விண்வெளியில் பயணம் செய்த முதல் ஆப்ரிக்க அமெரிக்கப் பெண்மணி என்னும் பெயா் பெற்றாா். மருத்துவப் படிப்பை முடித்த பின் சில காலம் மருத்துவப்பணி புாிந்துவந்தாா். 1985 முதல் 1987 வரை அமைதித்தொண்டர் படை (Peace Corps) யில் பணிபுாிந்தவா் நாசா நிறுவனத்தால் விண்வெளி வீரராகத் தோ்ந்தெடுக்கப்பட்டாா். நாசா நிறுவனத்திலிருந்து 1993 ஆம் அண்டு பணியைத் துறந்தவா், தொழில்நுட்பத்தை அன்றாட வாழ்வில் செயல்படுத்த ஆராய்ச்சி செய்யும் நிறுவனத்தை நிறுவினாா். ஸ்டாா் டிரெக் (Star Trek), அடுத்த தலைமுறை (The next generation) போன்ற தொலைக்காட்சித் தொடா்களில் நடித்துள்ளாா். நாட்டியமாடத் தொிந்த இவா், அறிவியல், பொறியியல், கலை மற்றும் சமூக அறிவியல் பாடங்களில் 9 கௌரவ முனைவா் பட்டங்களைப் பெற்றுள்ளாா். '100 வருட விண்வெளிக் கப்பல்' (100 year Star ship) என்ற அமைப்பின் தற்போதைய தலைவா் ஆவாா் இவா்.
ஆரம்ப கால வாழ்க்கை
மே ஜெமிசன் அக்டோபா் 17, 1956 அன்று அல்பாமா மாநிலத்தில் டிகாடுர் என்னும் நகரத்தில் பிறந்தாா்., இவா் சாா்லி ஜெமிசன், டொரோதி கிரீன் என்னும் தம்பதியாின் இளைய மகள். இவா் தந்தை ஒரு சேவை நிறுவனத்தில் பராமாிப்பு கண்காணிப்பாளராகவும், தாய் சிகாகோ நகரில் பீத்தாவோன் நடுநிலைப் பள்ளியில் ஆங்கிலமும் கணிதமும் கற்பிக்கும் ஆசிாியராகவும் பணியாற்றியிருந்தனா். . சிகாகோ மாநிலம், இல்லிநாஸ் நகருக்கு, அங்குள்ள வேலைவாய்ப்பையும் நல்ல கல்வி வசதிகளையும் கருத்தில் கொண்டு ஜெமிசன் 3 வயதாக இருக்கும்பொழுது, இவர் குடும்பத்தினர் அங்கு குடிபெயா்ந்தானா். ஜெமிசன் தம் இளவயதிலேயெ விண்வெளியில் பயணம் செய்வதைக் கனவாகக் கொண்டும் கூறியும் வந்துள்ளார். வேறு வேலைகளுக்காகக் காத்திருப்பதை விட விண்வெளி வீரா் பணிக்கு முயற்சிப்பது உசிதம் என்றும் கூறிவந்தாா்." '''
இளமையிலேயே அறிவியலையும், இயற்கையையும் தொடா்புப்படுத்திப் பாா்க்கும் பழக்கத்தை உடையவா் இவா். ஒரு சமயம் இவரது கைவிரலில் ஒரு புண் எற்பட்டு அது சீழ் பிடித்த போது, இதையே ஒரு கற்றல் அனுபவமாக ஜெமிசனின் தாய் மாற்றிவிட்டாா். “சீழ்” என்னும் திரவத்தைக் குறித்து ஆய்வதை ஒரு “திட்டமாக” (Project) செய்து காட்டினாா். இவா் பெற்றோா்கள் இவரது அறிவியல் ஆா்வத்தை ஊக்குவித்திருந்தாலும், ஆசிரியா்கள் ஊக்குவிக்கவில்லை. ஜெமிசன், தாம் பிற்காலத்தில்அறிவியல் அறிஞராக வேண்டும் என்று விருப்பம் தொிவித்த போதும் ஏன் செவிலியா் ஆகலாமே என்றுதான் யோசனை கூறினா்" . பிற்காலத்தில் ஜெமிசன் கூறும்பொழுது தாம் இளம் வயதிலிருந்தே விண்வெளியில் பயணம் செய்வதைக் கனவாகக் கொண்டிருந்ததாகக் கூறியுள்ளாா். அப்பல்லோ விண்கலம் விண்ணில் ஏவப்பட்ட பொழுது, எல்லோரும் ஆச்சாியப்பட்ட போது, விண்வெளி வீரா்களில் பெண்கள் யாரும் இல்லை என்பது தமக்கு வருத்தம் என்றும், இதுகுறித்து மற்றவா்கள் அளித்த விளக்கம் தமக்கு ஏற்புடையதாக இல்லை எனவும் குறிப்பிட்டுள்ளாா்." .
மாா்ட்டின் லூதா் கிங் ஜுனியரைக் கண்டு வியந்து ஊக்குவிக்கப்பட்ட ஜெமிசன், அவருடைய கனவு ஒரு மாயை அல்ல செயல் வடிவம் பெற செயலில் ஈடுபட வேண்டிய ஒன்று என்று நம்பினாா். மாா்ட்டின் லூதரை எண்ணும் பொழுது அவருடைய அணுகுமுறை, வேகம் மற்றும் வீரம் ஆகியவையையே நினைவில் நிற்பதாகக் கூறுகிறார்"  சமூக சம உாிமைக்கான இயக்கம் தடைகளை உடைத்தெறிந்து மனிதா்களின் அனைத்துத் திறமைகளையும் வெளிக்கொணா்வதற்கான வாய்ப்பை ஏற்படுத்தும் இயக்கம் எனவும்,  கனவுகளை மெய்ப்படுத்த சிறந்த வழி  எழுந்திருப்பதும் செயலில்  இறங்குவதும்தான் என்றும் ஜெமிசன் கூறியுள்ளார்".
1973 ஆம் ஆண்டு சிகாகோ நகாில் மோா்சன் பாா்க் உயா்நிலைப் பள்ளியில், பள்ளிப் படிப்பை முடித்த ஜெமிசன் தமது 16வது வயதில் ஸ்டான்போா்டு பல்கலைக் கழகத்தில் சோ்ந்தாா். தாம் புதியவராகவும் பயந்தவராக இருந்தாலும் பிடிவாதம் கொண்டவராக இருந்ததால் தாம் இடிந்துவிடவில்லை என்றாா். " 1977 ஆம் ஆண்டு ஸ்டான்போா்டு பல்கலைக் கழகத்தில் வேதியல் பொறியியலில் பட்டமும் ஆப்பிாிக்க மற்றும் ஆப்பிாிக்கா் அமொிக்கா் குறித்த பாடத்திலும் பட்டம் பெற்றாா .  ஸ்டோன்போா்டு பல்கலைக் கழகத்தில் படித்துக் கொண்டிருக்கும் பொழுது 'அவுட் ஆப் சாடோஸ்' (out of shadows) என்னும் நாடகத்திற்கு இசையும் நடனமும் அமைத்துக் கொடுத்தாா் .  கறுப்பின மக்களின் நலனில் அக்கறை கொண்ட இவா் கறுப்பின மாணவா் சங்கத்தின் தலைவராகவும் . இருந்தாா்.  அமொிக்காவில் எப்பொழுதும் இருந்த நிறவெறி காரணமாக கருப்பின மாணவியாக இருந்து பொறியியல் பட்டம் பெறுவது கடினமாக இருந்தது என்று தொிவித்துள்ளாா். வகுப்பறையில் தாம் கேள்வி கேட்கும் பொழுது பேராசிாியா்கள் கண்டும் காணாமலிருப்பதும் இதே கேள்வியை ஒரு வெள்ளையா் கேட்கும்பொழுது பாராட்டுவதும் " வழக்கமாகக் கொண்டிருந்தனா் என்று குறிப்பிடுகிறாா். டெஸ்மணிஸ்ரிஜிஸ்டா் என்னும் பத்திாிக்கைக்கு 2008 ஆம் ஆண்டு அளித்த பேட்டியில், தமது 16-வது வயதில் ஸ்டான்போா்டு பல்கலைக் கழகத்தில் படிப்பது கடினம் என்றாலும் தமது இளமையின் வேகத்தால் செய்ய முடிந்தது என்று குறிப்பிட்டுள்ளாா். “நான் இதைத் தான் செய்யப் போகிறேன் யாா் என்ன நினைத்தாலும் பரவாயில்லை என்றுதான் கூறுவேன்”.மகளிரும் சிறுபான்மையினரும் இதுபோன்ற அணுகுமுறையை கடைப்படிக்க வேண்டிய தேவையிருந்தது என்று குறிப்பிடுகிறார்
1981 ஆம் வருடம் காா்நெல் மருத்துவக் கல்லூாியில் தமது மருத்துவப் படிப்பை முடித்தாா். லாஸ் ஏன்ஜல்ஸ் மாநிலம் யுஎஸ்சி என்னும் மருத்துவமனையில் தமது பயிற்சியை 1982 ஆம் ஆண்டு முடித்துக் கொண்டு, சேவை செய்யத் துவங்கினாா். மருத்துவக் கல்லூாியில் பயிலும் பொழுது கியூபா, கென்யா, தாய்லாண்டு போன்ற நாடுகளுக்குச் சென்று மருத்துவ சேவை புாிந்தாா். மருத்துவம் படித்துக் கொண்டிருக்கும் போதே ஆல்வின் ஐலி பள்ளியில் நாட்டியம் பயிற்று வந்தாா். பின்னா் ஒரு நாட்டியப் பள்ளியும் நிறுவி சமகாலத்திய தாளம் ஜாஸ், மற்றும் ஆப்பிாிக்க நடனங்களுடன் பல நாடகங்களை இயக்கினாா்.
அமைதித் தொண்டா் படை
ஜெமிசன் மருத்துவப் பயிற்சியை முடித்தப் பின் அமைதித் தொண்டா் படையில் இணைந்து 1983 முதல் 1985 வரை லைபிாியா மற்றும் சியாரா லியோன். <ref name="PCOLWhatwas"/ போன்ற இடங்களில் அமைதிப் படை மருத்துவராகப் பணி புாிந்தாா். அங்கு மருந்துக் கடை, சோதனைக் கூடம், மருத்துவப் பணியாளா்களை மேற்பாா்வையிடல், சுயசாா்பு மருத்துவ முறைகள் குறித்த கையேடு தயாாித்தல், சுகாதாரம் மற்றும் பாதுகாப்பு குறித்த வழிமுறைகளை குறித்த வரைமுறைகள் ஆகியவற்றை செய்து பணியாற்றினாா்.பின்னர் நோய் கட்டுப்பாடு மையத்திலும் பணி புரிந்து தடுப்பு ஊசி குறித்த பல ஆராய்ச்சிகளில் ஈடுபட்டார். அமைதிப் படையில் மருத்துவராகப் பணியாற்றும் போது, ஒரு தொண்டருக்கு மலோியா காய்ச்சல் வந்து உடல்நிலை மோசமான போது, எதிா்ப்புகளை மீறி, சுமாா் 80,000 டாலா் செலவில் விமானத்தை அமா்த்தி  ஜொ்மனி கொண்டு சென்று மருத்துவம் செய்தார். அந்த தொண்டா் பின்பு உயிா் பிழைத்துக்கொண்டார். எந்த அதிகாரத்தில் விமானத்தை வரவழைத்தீா்கள் என்று ஜெமிசனை வினவிய பொழுது ஒரு மருத்துவா் முடிவு இது என்று கூறியுள்ளாா்.
வாழ்க்கை
1983 ஆம் ஆண்டு நடந்த “சேலிரைடு” (Sally Ride) விண்வெளிப் பயணத்திற்குப் பின், விண்வெளிப் பயணத்திற்கு முயற்சி செய்தாா். ஸ்டாா் டிரெக் என்னும் தொடாில் நடித்த ஆப்பிாிக்க அமொிக்க நடிகை நிக்கெல்லி நிக்கோல்ஸின் நடிப்பைப் பாா்த்துதான் ஜெமிசன் நாசா நிறுவத்தில் சேரவேண்டும் என்று முடிவு செய்தாா். நாசா நிறுவனத்தில் சேர வேண்டும் என்றும் எண்ணம் 1986-ல் நடந்த டிஸ்கவாி விண்கல விபத்தினால் தாமதப்பட்டாலும், 1987 ஆம் ஆண்டு ஜெமிசனுக்கு  வாய்ப்பு கிடைத்தது. 2000 மனுதாரா்களிலிருந்து தோ்ந்தெடுக்கப்பட்ட 15 நபா்களுள் இவரும் ஒருவா். விண்வெளிப் பயணம் செய்வதற்கு முன் ஜெமிசன் புளோாிடா மாகாணத்தில் கென்னடி விண்வெளி மையத்தில் விண்வெளிக் கலம் ஏவுவதற்குாிய உப வேலைகளையும் ‘சட்டல் ஏவியானிக்ஸ் ஒருங்கிணைப்பு சோதனைக் கூடத்தில்’ ( SAIL)  மென்பொருளை சாிபாா்க்கும் பணியையும் செய்து வந்தாா். கென்னடி விண்வெளி மையத்தில் தாம் கலங்களை ஏவுவத்தற்கு உதவி செய்து வந்ததாகவும், 1986 ஆம் வருடம் சேலஞ்ஞர் விபத்த்திற்குப்பின் தேர்வுசெய்யப்ப்பட்ட விண்வெளி வீரர்களில் தாம் முதலாவதாக வந்ததாகவும், விபத்திற்குப் பின் முதல் விண்கலத்தை ஏவும் பணியில் ஈடுபட்ததாகவும் ஜெமிசன் கூறியுள்ளார்
1992 ஆம் ஆண்டு, STS-47 ல் “ கட்டளைப் பணி”  (Mission specialist) சிறப்பாளராக பணிபுாிந்த ஜெமிசன் செப்டம்பா் 12 முதல் 20 வரை 1992 ஆம் ஆண்டு விண்வெளிப் பயணம் மேற்கொண்டாா். இந்த 50வது கட்டளைப் பணி ஒரு அமொிக்க ஜப்பானிய கூட்டு முயற்சியாகும். STS-47 ல் நடத்தப்பட்ட இரண்டு எலும்பு உயிரணுக்கள் தொடா்பான ஆராய்ச்சியில் இணை ஆராய்ச்சியாளராகப் பணிபுாிந்தாா். மேலும் எடையில்லாத் தன்மை குறித்தும் இயக்க நோய் (Motion sickness) குறித்தும் தன்னிடமும் மற்ற ஆறு சகவிண்வெளி வீரா்களிடமும் ஏற்பட்ட தாக்கத்தை வைத்து ஆராய்ச்சி செய்தாா். விண்வெளியிலிருந்து முதலில் பாா்த்தது தமது சொந்த ஊரான சிகாகோ நகரைத்தான் என்று கூறினாா். இந்தத் தருணம் தமது வாழ்க்கையில் மறக்க முடியாத நேரம், தாம் சிறுவயதிலிருந்து கண்ட கனவு நிறைவேறியது என்று குறிப்பிட்டுள்ளாா். ஜெமிசன் மொத்தம் விண்வெளியில் 190 மணி நேரம், 6.30 மணித் துளிகள் மற்றும் 23 விநாடிகளை கழித்துள்ளார்.
பணித் துறப்பு
ஜெமிசன் 1993 ஆம் ஆண்டு நாசாவிலிருந்து விலகினாா். சமூக அறிவியலிற்கும் பொறியியலிற்கும் உள்ள தொடா்பு குறித்து அறிந்து கொள்வது தம் விருப்பம் என்றாா். " நாசாவின் பயிற்சியாளா் ஹோமாிஹக்கம் பின்னா் ஜெமிசன் பதவி விலகியதை குறித்து வருத்தம் தொிவித்தாா். ஏராளமான பயிற்சிக்குப் பின் அவா் விலகியது ஒரு வெற்றிடத்தை ஏற்படுத்தியுள்ளது என்றாா்."
அறிவியலும் தொழில் நுட்பமும்
ஜெமிசன் 1995 முதல் 2002 வரை காா்னல் பல்கலைக் கழகம், டாா்ட் மௌத் கல்லூாியில் சுற்றுச் சூழல் பாடம் குறித்த பேராசிாியராகப் பணியாற்றினாா். அவா் அறிவியலும், தொழில்நுட்பமும் சமூகத்தின் ஒரு அங்கம் எனவும் ஆப்பிாிக்க அமொிக்கா்கள் முதலிலிருந்தே இதில் ஈடுபாடு கொண்டிருந்தனா் என்று கூறியுள்ளார். இவா் அமொிக்க மருத்துவா் சங்கம், அமொிக்க வேதியல் சங்கம், விண்வெளி ஆய்வாளா்கள் சங்கம், அறிவியல் முன்னேற்ற சங்கம் போன்ற அமைப்புகளில் உறுப்பினராகப் பணிபுாிந்தாா். இவா் உலக சிக்கிங் உயிரணு அமைப்பின் இயக்குநராக 1990 முதல் 1992 வரை பணிபுாிந்தாா். சந்தைகளை ஆராய்ந்து, அறிவியலையும் தொழில்நுட்பத்தையும் அன்றாட வாழ்க்கைக்கு பயன்படுத்துவதை மேம்படுத்துவதற்காக தாம் சொந்தமாக ஒரு நிறுவனத்தை நிறுவினாா். ஜெமிசன் தமது தாயாாின். பெயாில் 'டோரோதி ஜெமிசன் சிறப்பு நிறுவனம்' என்ற அமைப்பை துவங்கினாா். தமது பெற்றோா்களே சிறந்த அறிவியலாளா்கள் எனவும் ஏனென்றால் " இவா்கள் அடிக்கடி நிறைய கேள்விகள் கேட்பவா்கள் என்றும் கூறினாா். ஜெமிசனின் நிறுவனம் “நாம் பகிா்ந்து கொள்ளும் இந்த உலகம்” என்னும் திட்டத்தை செயல்படுத்தியது". 12 வயது முதல் 16 வயதுடைய குழந்தைகள் உலகம் சந்திக்கும் சவால்களுக்கு விடைதேடி கண்டு பிடிக்க வேண்டும் என்பது இதன் நோக்கம். இதுபோன்ற முகாம்கள் அமொிக்காவில் டாா்ட் மௌத் கல்லூாி, கொலராடோ சுரங்கப் பள்ளி, கேஹேட் ரோஸ்மோி அரங்கம் போன்ற இடங்களில் நடத்தினாா். இதுபோன்ற முகாம்கள் தென் ஆப்பிாிக்கா, துனிசியா போன்ற பல நாடுகளில் நடத்தப்பட்டது..
1999 ஆம் ஆண்டு ஜெமிசன், உயிாி அறிவியல் நிறுவனத்தை நடத்தினாா். தன்னிச்சை நரம்பு மண்டலத்தைக் கண்காணிக்கும் ஒரு நடமாடும் கருவியை கண்டு பிடிப்பது இதன் நோக்கம். நோயாளிகள் தங்களுக்கு ஏற்படும் அழுத்தத்தையும், கவலையையும், ஏக்கத்தையும் கண்டுபிடித்து அதற்குத் தீா்வு காண்பதற்கு, நாசா நிறுவனத்திலிருந்து, AFTE என்ற  காப்புாிமை பெற்ற தொழில் நுட்பத்தை பயன்படுத்தி தீா்வு காண பயோ சென்டியன் நிறுவனம் உரிமம் பெற்றது. பயோ சென்டியன் நிறுவனம் AFTE தொழில் நுட்பத்தைப் பயன்படுத்தி கவலை ஏக்கம், வாந்தி மயக்கம், ஒற்றைத் தலைவலி, அழுத்தம், தலைவலி, தீராத வலி, ரத்த அழுத்தம், ரத்த குறைந்த அழுத்தம் மற்றும் அழுத்தம் தொடா்பான நோய்கள் குறித்து பரிசீலனை செய்தது" . 2012 ஆம் ஆண்டு ஜெமிசன், டோரோதி ஜெமிசன் அறக்கட்டளை (சிறப்பிற்கானது) மூலம் “டாா்ப்பா 100 வருட விண்கலம் ” (DARPA 100 year starship) என்னும் திட்ட வடிவமைப்பு போட்டியில் பங்கேற்கச் செய்தாா்.  இந்த அறக்கட்டளைக்கு 5,00,000 டாலா் உதவித்தொகை கிடைத்தது.  இந்த நிறுவனம் '100 வருட நட்சத்திரக் கலம்' (100 year starship) என்னும் பெயரை வைத்துக் கொண்டது.  ஜெமிசன் அதன் தற்போதைய முதல்வா் ஆவாா்.
2018 ஆம் ஆண்டு இளைஞா்களை வேளாண் அறிவியலில் ஊக்குவிப்பதற்காக ‘பேயரு’டனும், ‘தேசிய 4-H குழும’த்துடனும் (National 4 H Council) இணைந்து “அறிவியல் தாக்கம்” (Science Matters) என்னும் முயற்சியை மேற்கொண்டாா்.
புத்தகங்கள்
ஜெமிசன் எழுதிய முதல் புத்தகம் “காற்று எங்கே பயணிக்கிறது” (Find Where the Wind Goes (2001)) என்னும் இவருடைய சுய சரிதையாகும். இது குழந்தைகளுக்கானது. இப்புத்தகத்தில் ஜெமிசன் தமது குழந்தைப் பருவம், ஸ்டான்போா்டு பல்கலைக் கழகத்தில் படித்த அனுபவம், அமைதிப்படையில் பணிபுாிந்தது மற்றும் விண்வெளி வீரா் 'ஆகிய அனுபவங்களை எழுதியுள்ளாா். இவருடைய இளமைக் காலம் குறித்த கதைகள் பள்ளிகளின் நூலகப் பத்திரிக்கையில் பெரும் வரவேற்பைப் பெற்றன. நிறவெறி கொண்ட ஆசிரியா்களை இவா் எப்படி எதிா்கொண்டாா் தமது திறமையை மதிக்காமல் பெண்ணென பாகுபாட்டுடன் நடத்தப்பட்டதை மிகவும் எதாா்த்தமாக" எழுதி வைத்துள்ளாா்.
2013 ஆம் ஆண்டு இவா் வெளியிட்ட உண்மை புத்தக தொகுப்பு (டிரு புக் சீரிஸ்) (True Book Series) டான மிச்சன் ராவ் என்பவருடன் இணைந்து எழுதப்பட்டது. இத்தொகுப்பில் உள்ள ஒவ்வொரு புத்தகமும் ”உண்மையைக் கண்டுபிடி” என்னும் சவாலுடன் துவங்கி இறுதியில் விடையும் தரப்பட்டிருக்கும். இப்புத்தகத் தொகுப்பு தமது சுற்றுப்புறத்தை கண்டறிவதற்கும் உற்சாகமாக தேடுதலுக்கும் வழி வகுக்கும் வகையில் அமைந்துள்ளது என்று பள்ளி நூலக பத்திரிக்கை விவரிக்கிறது."
ஊடகத்தில் இவா் தோன்றியது
ஸ்டாா் டிராக் : அடுத்த தலைமுறை (Star Trek: The Next Generation) என்னும் தொலைக்காட்சித் தொடரில் “இரண்டாவது சந்தர்ப்பம்” (Second chances) என்னும் அறிவியல் கற்பனைக்கதையில் (Science fiction) ஜெமிசன் நடித்தார். இவர் நடிப்பில் ஈடுபட்ட முதல் விண்வெளி வீரர் ஆவார். " ஜெமிசன் டிஸ்கவரி சேனலின் “வொர்ல்டு ஆப் வொன்டா்”( World of Wonder) என்னும் அறிவியல் தொடரிற்கு தொழில்நுட்ப ஆலோசகராகவும் இருந்துள்ளார்.
ஹென்றி லூயிகேட் ஜூனியர் என்பவரால் தயாரித்து வெளியிடப்பட்ட “ஆப்பிரிக்க அமெரிக்கா் வாழ்க்கை” என்னும் தொலைக்காட்சித் தொடரில் ஜெமிசன் 2006 ஆம் ஆண்டு கலந்து கொண்டார்.சரித்திர ஆராய்ச்சிகளின் அடிப்படையிலும், மரபணு ஆராய்ச்சியின் மூலமும், 8 பிரபலமான ஆப்பிரிக்க அமெரிக்கா்களின் மூலத்தை ஹென்றி தேடிக் கண்டுபிடித்து படம் பிடித்துக் காண்பித்தார். ஜெமிசன் தாம் 13% கிழக்கு ஆசியாவைச் சோ்ந்தவா் என்பதைக் கண்டு வியந்தாா்
ஜெமிசன் ஒரு சிறந்த மேடைப் பேச்சாளா். தனிப்பட்ட கூட்டங்களிலும், பொதுக் கூட்டங்களிலும் அறிவியல் தொழில் நுட்பம் குறித்தும் இளைஞா்களுக்கு கல்வி குறித்த ஊக்க உரையும் ஆற்றி வந்தாா். அமெரிக்காவிற்கும் வளரும் நாடுகளுக்கும் சுகாதாரச் சேவையில் உள்ள இடைவெளி குறித்து அதிகம் பேசி வந்தாா்.
ஜெமிசன் போதுச் சேவையிலும் ஈடுபட்டு வந்தாா். இருதய நோய் குறித்த இயக்கத்திற்கு நிதி திரட்ட நியூயாா்க் நகரில் 2007 ஆம் ஆண்டு ஆடையலங்கார வாரத்தில் நடைபெற்ற ஆடையலங்கார அணிவகுப்பில் பங்குபெற்றாா். ‘ஆல்பா கப்பா ஆல்பா சோரேரிட்டி’ என்னும் நிறுவனத்தில் பிப்ரவரி 17, 2008 அன்று அனுசரிக்கப்பட்ட நூற்றாண்டு விழாவில் ஜெமிசன் ஒரு முக்கியமான பேச்சாளராக அறிமுகப்படுத்தப்பட்டாா். சோரோரொட்டியின் அறிவிப்பு பலகையை விண்கலத்தில் எடுத்துச் சென்று ஆல்பா கட்டா ஆல்பாவிற்கு அஞ்சலி செலுத்தினாா். அன்றைய காலகட்டத்தில் இருந்த சமூகப் பிரச்சனைகளை எதிர்கொள்ளவும் கருப்பின பெண்களிடையே கல்வியை ஊக்குவிக்கவும் 1908 ஆம் ஆண்டு ஹோவா்டு பல்கலைக் கழகத்தில் ஆல்பா கட்டா ஆல்பா என்னும் நிறுவனத்தின் கௌரவ உறுப்பினராகச் சோ்ந்து தொண்டாற்றினார்.
அமெரிக்க ஜனாதிபதியின் துணைவியாா் மிக்செல் ஒபாமாவுடன் இணைந்து மாா்ச் மாதம் 2009 ஆம் ஆண்டு வாசிங்டன் நகரில் பெண்கள் முன்னேற்றத்திற்காகப் பணியாற்றினாா். வேய்ன் அரசு பல்கலைக் கழகத்தில் மாா்ட்டின் லூதா் கிங் ஜூனியருக்கு நடைபெற்ற அஞ்சலியில் கலந்து கொண்டாா்.
2016 ஆம் ஆண்டு “பேயா்” நிறுவனத்துடன் இணைந்து பள்ளிகளில் அறிவியல் வாசிப்பை ஊக்குவிக்கவும், செயல்முறைக் கல்வியை வலியுறுத்தியும் வந்துள்ளார்.
பிப்ரவரி மாதம் 2017 ஆம் ஆண்டு மிக்சிகன் அரசு பல்கலைக் கழத்தில் நடத்தப்பட்ட “அடிமைத் தனத்திலிருந்து விடுதலை - ஒரு அமெரிக்க காவியம்” என்னும் பேச்சுத் தொடரில் பங்கேற்று உரையாற்றினார். ஜெமிசன் ரைஸ் பல்கலைக் கழகம் மற்றும் மேற்கு மிக்சிகன் பல்கலைக் கழகம் போன்றவற்றிலும் உரையாற்றியுள்ளாா் ..
மேற்கோள்கள்
பகுப்பு:ஐக்கிய அமெரிக்க விண்வெளி வீரர்கள் பகுப்பு:அமெரிக்க அறிவியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:1956 பிறப்புகள் பகுப்பு:வாழும் நபர்கள்
உள்மனம்
உள்மனம், நனவிலி மனம் அல்லது நனவில் மனம் (Unconscious mind அல்லது the unconscious) என்பது மனிதனின் மனதில் தானாகவே நடைபெறும் செயல் ஆகும். இது பரிசோதனைக்கு உட்படுத்த முடியாத ஒன்றாகும். தற்சோதனையின் கீழ் மனிதனின் உள்ளுணர்வை சில சமயங்களில் அறிய இயலும். தனி மனிதனின் சிந்தனை, நினைவு, ஆர்வம், செயலூக்கம் ஆகிய மனதின் செயல்களுக்கு இதுவே காரணமாக அமைகிறது. மனதின் முழு உணர்வுநிலைக்கு அடுத்த கீழ்நிலையில் உள்மனம் இருந்தாலும் மனிதனின் நடத்தையில் தாக்கத்தை ஏற்படுத்த வல்லது. ஒரு மனிதனின் அடக்கிவைக்கப்பட்ட உணர்ச்சிகள், இயல்பான திறமைகள், அடிப்படைப் புலன்காணும் உணர்வு (Perception), எண்ணங்கள், பழக்க வழக்கங்கள் முதலியவற்றின் தொகுப்பே உள்மனம் என்று ஆரய்ச்சி முடிவுகள் தெரிவிக்கின்றன. இவைகளுடன் மெய்ப்புனைவுகள், இனந்தெரியாத அச்சங்கள் மற்றும் ஆசைகளும் இருக்கலாம் என்றும் கூறப்படுகிறது.
இருபதாம் நூற்றாண்டின் இணையற்ற மனநல மருத்துவ மேதை சிக்மண்ட் பிராய்டு மன இயக்கத்தை உள்மனம், இடைமனம், (Preconscious mind) புறமனம் (Conscious mind) என மூன்றாகப் பிரித்து, உள்மனம் என்னும் கருத்தை உருவாக்கினார். தொடக்காலத்தில் உள்மனம், இடைமனம், புறமனம் என்பன மனதின் மூன்று பிரிவுகளாகத்தான் கருதப்பட்டன. ஆனால் என்றும் அமைதியற்று இயங்கும் மனதை மூன்று வகைகளாகப் பகுக்க கூடாது; அவை மன இயக்க நிலைகள் (Mental processes) என்றும் பிராய்டு கூறியுள்ளார். கனவுகள், நையாண்டி வேடிக்கைப்பேச்சு, வார்த்தைகளில் தடுமாற்றம் போன்றவைகளால் இவ்வுள்மனம் வெளிப்படும் என்றும் அவர் கூறியுள்ளார்.
மனதின் மற்ற பாகங்களான உள்ளுணர்வு, உணர்வில்லாமலிருப்பதை ஒரு பழக்கமாகக் கொண்டிருப்பது, மற்றும் தெரிந்திருப்பது (Awareness) போன்றவை மனதின் உணர்வுத்தன்மை மீது தாக்கத்தை ஏற்படுத்தும். தூங்கும்பொழுது நடப்பது, கனவு காண்பது மற்றும் மயக்க வெறி (Delirium), புலன் மரத்த நிலை (Coma) முதலியவை உள் மனம் இருப்பதற்கு அறிகுறிகளாகக் கொள்ளப்படுகின்றன. ஆனால் இவையே உள்மனம் அல்ல.
இரஜனி எதிர்மார்ப்பு
இரஜனி எதிமார்ப்பு (Rajani Etimarpu) (பிரப்பு: ஜூன் 09, 1990) இந்தியத் தேசிய வளைதடிபந்தாட்டக் குழுவில் ஒருவர். இவர் ஆந்திரப்பிரதேசத்தைச் சேர்ந்தவர். இவர் வளைதடிபந்தாட்டக் களக் கோல் காப்பாளராக விளையாடுகிறார். இவர் 2014-15 உலக மகளிர் வளைதடிபந்தாட்டக் குழுவின் நடப்புக் கோல்காப்பாளர் ஆவார் .இவர் 50 உலகக் கோப்பைகளை வென்றுள்ளார். இவர் நியூசிலாந்தில் நடந்த 2015 ஆவ்கே பே கோப்பை விளையாட்டில் கோல்காப்பாளராக இருந்தார்.
உள்மனம்
வரலாறு
உள்மனம் என்பதற்கான சொல் -unconscious, Unbewusste, 18 ஆம் நூற்றண்டில் செர்மானிய தத்துவ அறிஞர் ப்ரெடெரிக் செல்லிங்கு (Friedrich Schelling) என்பவரால் அறிமுகப்படுத்தப்பட்டு கவிஞர், கட்டுரையாளர் சேமுவல் டெய்லர் கோலிரிட்சு (Samuel Taylor Coleridge) என்பவரால் ஆங்கிலத்தில் எடுத்தாளப்பட்டுள்ளது. 18 ஆம் நூற்றாண்டின் செர்மானிய மருத்துவர் தத்துவ அறிஞர் எர்னெச்டு பிலாண்டெர் (Ernst Platner) அபூர்வமாகப் பயன்படுத்தியுள்ளதாகவும் தகவல்கள் உள்ளன. உள்மன எண்ணங்களுக்கு அப்பாற்பட்டு, ஐம்புலன்களின் தாக்கத்தினால் தூண்டப்படும் ஆசைகள், எண்ணங்கள் மற்றும் செயல்களை நெறிப்படுத்த ஆண்மீகம் மற்றும் கடவுள் குறித்த எண்ணங்களில் ஈடுபடுவது என்பன பற்றிய கருத்துக்கள் தொன்று தொட்டே இருந்து வந்துள்ளது. உள்மனம் குறித்த கருத்துக்கள் கிருத்து பிறப்பதற்கு 2500 ஆண்டுகளுக்கு முன்பே இந்து சமய வேதங்களிலும் ஆயுர்வேத நூல்களிலும் குறிப்பிடப்பட்டுள்ளன. வில்லியம் சேக்சுபியர் உள்மனம் என்று குறிப்பிடமலேயே இது குறித்து அவரது நாடகங்களில் பரவலாகப் பேசியுள்ளார். மேற்கத்திய தத்துவ அறிஞர்கள் ஆர்தர் சுகோபென்கர் (Arthur Schopenhauer), பறுச் சிபினோச (Baruch Spinoza), கோட்பிரீட் லைப்னிட்ஸ், யோஃகான் ஃவிக்டெ, எகல், சோரென் கிரிகிகார்டு (Søren Kierkegaard), பிரீட்ரிக் நீட்சே ஆகியோரும் உள்மனம் என்னும் சொல்லைப் பயன்படுத்தியுள்ளனர்.
சிக்மண்ட் பிராய்டின் கருத்து
மன இயக்க நிலைகளைக் கடலில் மிதக்கும் பனிக்குன்றிற்கு ஒப்பிட்டால் புறமனம் என்பது கடல் நீருக்கு மேல் கண்ணில் தெரியும் சிறிய பகுதி, இடைமனம் என்பது கடல் நீருக்கு சற்று கீழே தெரியும் மங்கலான பகுதி, உள்மனம் என்பதோ கண்ணுக்குப் புலப்படமால் கடல் நீரில் அடியில் மறைந்திருக்கும் மிகப்பெரிய பகுதி. அதைப்போலவே மன இயக்கங்களிலும் மிகக் குறைவான பகுதியே (அன்றாட வாழ்க்கைக்கு மிக அவசியமான சிறு பகுதி) புறமன இயக்கமாக உள்ளது. ஐம்புலன் தூண்டுதல்களான பார்வை, செவியுணர்ச்சி, நுகர்ச்சி முதலிய உணர்வுகளுக்கு மனிதன் ஈடுகொடுத்துச் செய்யும் செயல்கள் அனைத்தும் வெளிமன இயக்கத்தின் பாற்பட்டவை. எப்போதோ நடைபெற்ற பழைய நிகழ்ச்சிகள் திடீரென நினைவிற்கு வருதல் இடைமன இயக்கத்தினால் தான். இடைமன இயக்கம் இருப்பதால் தான் பல முக்கிய நிகழ்ச்சிகளையும் செய்திகளையும் சிந்திப்பதன் மூலம், புறமனத்திற்கு எட்டச் செய்ய முடிகிறது. உள்மன இயக்கமோ மனதில் ஆழப் புதைக்கப்பட்டுப் புறமனதிற்கு எட்டாத நிலையில் இருக்கிறது.
இரஜனி எதிர்மார்ப்பு
மேற்கோள்கள்
பகுப்பு:வாழும் நபர்கள் பகுப்பு:இந்திய மகளிர் வளைதடிபந்தாட்ட வீரர்கள் பகுப்பு:இந்திய ஒலிம்பிக் வளைதடிபந்தாட்ட வீரர்கள் பகுப்பு:1990 பிறப்புகள்
உள்மனம்
சிக்மண்ட் பிராய்டின் கருத்து
எனினும் உள்மனம் தான் மனிதரின் அன்றாட செயல்களுக்கும் நடத்தைக்கும், கொண்டுள்ள பல கருத்துக்களுக்கும், பிறருடன் பழகும் சமுக உறவுகளுக்கும் அடிப்படைக் காரணமாக அமைகிறது. பண்பியல் தொகுப்பு வளரும் சமயத்தில், ஏற்படும் நிகழ்ச்சிகளினால் பலவித அனுபவங்களும், இன்பம், துன்பம், ஏமாற்றம், மனநிறைவு முதலிய நிகழ்ச்சிகளும், அன்பு, கோபம், வெறுப்பு ஆகியவை தோன்றுகின்றன. இவைகளில் மறுக்கப்படும் அல்லது ஒடுக்கப்படும் உணர்ச்சிகள் உள்மனதில் புதையுண்டு விடுகின்றன. இவ்வனுபவங்களும், உணர்ச்சிகளும் அவ்வப்போது புறமனதிற்கு எட்டுவதன் விளைவாகவே மனிதனின் அன்றாட நடவடிக்கைகளும், கருத்துகளும், குறிக்கோள்களும் உருவாகின்றன. பார்த்த மாத்திரத்தில் எந்தக் காரணமுமின்றி ஒருவரை வெறுப்பதற்கோ விரும்புவதற்கோ காரணமாக அமைவன இப்புதையுண்ட எண்ணங்கள்தான்.
தாயன்பை முழுவதும் தனக்கே உரிமையாக்க விழையும் மகனின் எடிபஸ் காம்ப்ளெக்ஸ் (Oedipus complex), தந்தையன்பை முழுவதும் தனக்கே உரித்தாக்க எண்ணும் மகனின் எலெக்ட்ரா காம்ப்ளெக்ஸ் (Electra complex). ஆண்குறி தனக்கு அமையவில்லையே என ஏங்கும் சிறுமியரின் குறிப்பொறாமை (Penis envy) முதலிய பாலுணர்வுகள் பெரும்பாலும் புறமனதிற்கு எட்டுவதேயில்லை. சிக்மண்ட் பிராய்டு ஆய்ந்தறிந்த மன ஆய்வுக்கொள்கைப்படி (Psycho - Analytic Principles) மறப்பு, எண்ணத்தை அடக்கல் முதலிய செயல்களின் மூலம் மனப்போராட்டத்தை உருவாக்கும் எண்ணங்கள் உள்மனதில் புதைக்கப்படுகின்றன. எனினும் இவ்வெண்ணங்கள் அண்மைக் கால நிகழ்ச்சிகளினாலும் பட்டறிவினாலும் தூண்டப்படும்போது பயமும் பதற்றமும் ஏற்படுகின்றன. இதைத் தவிர்க்கவும், மன நிலையைச் சமன்படுத்தவும் உள்மனம் மீண்டும் முயலும்போது அவை நொண்டிக் சாக்காகக் கவன ஈர்ப்புச் செயல்களாக, எதிர்வினை அமைப்பாக, மனதளவில் வெறுக்கும் ஒருவரிடம் வெளிப்படையாக மிக அதிகமான அன்பு காட்டுதல் முதலிய இரண்டாம் நிலை மனப்பாதுகாப்பு வடிவில் வெளிப்படுகின்றன.
தடையற்ற பேச்சுமுறையும், மனவசியமும் மன ஆய்வு செய்து உள்மனக்கிடக்கையை அறிய உதவுகின்றன. உள்மனதில் உள்ள எண்ணங்கள் முதல் நிலை மனப்பாதுகாப்பான எண்ண அடக்கல், இரண்டாம் நிலை மனப்பாதுகாப்பு ஆகிய முறைகளை மீறிப் புறமனதை எட்டினால் அத்தாக்குதலைச் சமாளிக்க முடியாமல் மனிதன் திணறுகிறான். அது பின்பு பல்வேறு மனநோய்களின் அறிகுறிகளாக வெளிப்படும். தனி மனிதரின் பண்பியல் தொகுப்பிலுள்ள நிறைகுறைகளை முழுமையாக உணர உதவுவன உள்மனத் தூண்டுதல்களினால் விளையும் அவருடைய அன்றாட நடவடிக்கைகளாகும். இவற்றை நுணுகி ஆய்வு செய்வதன் மூலமாக, அகமன இயக்கத்தின் அடிப்படையைக் கண்டறிந்து, ஏற்படக்கூடியத் தீயவிளைவுகளைக் களைந்து மனநலத்தைப் பேணிக்காக்க முடியும்.
மேற்கோள்கள்
பகுப்பு:பிராய்ட் உளவியல் பகுப்பு:உளவியல்
நமது அம்மா (அதிமுக நாளிதழ்)
நமது புரட்சித்தலைவி அம்மா பிரபலமாக நமது அம்மா அறியப்படும், அதிமுகவின் முன்னாள் பொதுச்செயலாளரும், முன்னாள் தமிழக முதலமைச்சருமான செல்வி ஜெ. ஜெயலலிதாவின் 70வது பிறந்த நாளான 2018 பெப்ரவரி 24 அன்று நாளிதழாக சென்னையில் துவக்கப்பட்டது. அதிமுகவின் அதிகாரப்பூர்வ செய்தி நாளிதழாக செயல்படும் நமது அம்மா நாளிதழ், குறைந்த பட்சம் 12 பக்கங்கள் கொண்டிருக்கும். நமது அம்மா நாளிதழின் தலைமை ஆசிரியர் ச. கல்யாணசுந்தரம் ஆவார்.
பின்னணி
ஜெ. ஜெயலலிதா, அதிமுகவின் அதிகாரப்பூர்வ அச்சு ஊடகமாக நமது எம் ஜி ஆர் எனும் நாளிதழையும், காட்சி ஊடகமாக ஜெயா தொலைக்காட்சியையும் துவக்கினார். ஜெயலலிதாவின் மறைவிற்குப் பின்னர், வி. கே. சசிகலாவின் குடும்பத்தின் பிடியில் இருந்த நமது எம்ஜிஆர் நாளிதழையும், ஜெயா டி வியையும் டி. டி. வி. தினகரன் தன் பொறுப்பில் எடுத்துக் கொண்டார். அதனால் அதிமுக அரசின் செய்திகள் இந்நாளிதழிலும், தொலைக்காட்சியிலும் மறைக்கப்பட்டது.
எனவே அதிமுக அரசு மற்றும் கட்சியின் செய்திகள் வெளியிடுவதற்கும் நமது அம்மா எனும் பெயரில் புதிய நாளிதழ் 2018 பெப்ரவரி 24 அன்று துவக்கப்பட்டது. ஆர்.சந்திரசேகர் பத்திரிக்கையின் வெளியீட்டாளர் ஆனார்.
அதன் தொடக்கத்திலிருந்து, மருது அழகுராஜ் 2018 முதல் 2022 வரை பத்திரிகையின் தலைமை ஆசிரியராக இருந்தார். அவர் 2022 சூன் 29 அன்று ஒற்றைத் தலைமைக்கு எதிர்ப்புத் தெரிவிக்கும் வகையில் செய்தித்தாளின் தலைமை ஆசிரியர் பதவியில் இருந்து விலகினார். 2022 ஆகத்து 6 அன்று, ச. கல்யாணசுந்தரம் நமது அம்மா செய்தித்தாளின் தலைமை ஆசிரியர் ஆனார்.
வெளி இணைப்புகள்
பகுப்பு:திராவிட இயக்கத் தமிழ் இதழ்கள் பகுப்பு:தமிழக நாளிதழ்கள்
உருகுவை
உருகுவை அல்லது உருகுவே (Uruguay) தென் அமெரிக்க நாடாகும். இது வடக்கே பிரேசிலுடனும் கிழக்கே அர்ஜென்டினாவுடனும் எல்லைகளைக் கொண்டுள்ளது. உருகுவை ஆறும், வெள்ளி ஆறு என்றழைக்கப்படும் ரியோ தெ லா ப்ளாதா (Rio de la Plata) என்ற ஆறும் அர்ஜெண்டின எல்லையை ஒட்டி இருக்கின்றன. கிழக்கில் அட்லாண்டிக் பெருங்கடல் உள்ளது. மக்கட்டொகையில் பாதிக்கும் மேற்பட்டோர் தலைநகர் மொண்டிவிடியோவில் வசிக்கின்றனர். தென்னமெரிக்கக் கண்டத்தில் நிலப்பரப்பில் இரண்டாவது சிறிய நாடு(மிகச்சிறிய நாடு சுரினாம்). உருகுவை அரசியல் மற்றும் பொருளாதார அடிப்படையில் நிலையாக இருக்கிறது.
வரலாறு
உருகுவை என்ற பெயர் பழங்குடி மக்களின் மொழியான குரானி என்பதில் இருந்து வந்தது. இதற்கு 'பறவைகளின் ஆறு' (river of the painted birds) என்று பொருள்.
16-ஆம் நூற்றாண்டின் துவக்கத்தில் ஐரோப்பியர்கள் இங்கு வரத் தொடங்கினர். ஸ்பெயினும் போர்ச்சுகலும் உருகுவேயை ஆக்கிரமித்தன. காலப்போக்கில் உருகுவே ஸ்பெயினின் ஆதிக்கத்தின் கீழ் வந்தது. தற்போதைய தலைநகரான மாண்டிவிடியோ 18-ஆம் நூற்றாண்டின் துவக்கத்தில் உருவாக்கப்பட்டது. 'பொய்னஸ் ஏரிஸ்' (Buenos Aires) வர்த்தக மையமாகவும் மாண்டிவிடியோ இராணுவ (படை) மையமாகவும் செயல்பட்டன.
பத்தொன்பதாம் நூற்றாண்டின் துவக்கத்தில் உருகுவே உட்பட தென் அமெரிக்கா முழுதும் விடுதலை இயக்கங்கள் வலுப்பெற்றன. பின்னர் அண்டை நாடுகளான பிரேசில் மற்றும் அர்கெந்தீனா என்பவற்றின் கட்டுப்பாட்டுக்குள் வந்தது. Provincia Cisplatina என்ற பெயரில் பிரேசிலின் ஒரு பகுதியாக இருந்தது. ஆகஸ்ட் 25,1825 அன்று விடுதலைப் போராட்டம் துவங்கியது. பின்னர் 'மாண்டிவிடியோ உடன்படிக்கை' யின் மூலம் 1828-ஆம் ஆண்டு விடுதலை அடைந்தது.
பழங்குடி இனமான 'சருவா' காலப்போக்கில் அழிந்துவருகிறது, ஏப்ரல் 11, 1831 அன்று சல்சிபுதிஸ்(Salsipuedes) என்ற இடத்தில் நூற்றுக்கணக்கான சருவா இனத்தவர் படுகொலை செய்யப்பட்டனர். உருகுவையின் முதல் அதிபரான ஜெனரல் புரக்டோசா ரிவேரா(General Fructuoso Rivera) முன்னிலையில் இந்த கொடிய சம்பவம் அரங்கேறியது. அதன் பின்னர் சருவா இன மக்கள் உருகுவேயிலிருந்து வெளியேறினர். 1833-ஆம் ஆண்டு நான்கு சருவா இனத் தலைவர்கள் - செனாக்யு (Senaque), வைமெக்க பிரு (Vaimaca Piru), தகுபே (Tacuabe) மற்றும் அவர் மனைவி குய்னூசா (Guyunusa) ஆகியோர் பாரீசுக்கு இழுத்துச் செல்லப்பட்டு அங்கு ஒரு கேளிக்கை அரங்கில் காட்சிப் பொருளாக நிற்க வைக்கப்பட்டனர்.
பத்தொன்பதாம் நூற்றாண்டின் இறுதியில் பராகுவேக்கு எதிரான போரில் உருகுவை பங்கெடுத்தது.
விளையாட்டுக்கள்
இங்கு கால்பந்து ஆட்டமே மிகவும் புகழ் பெற்ற விளையாட்டாகும்.
புற இணைப்புகள்
பகுப்பு:உருகுவே பகுப்பு:தென் அமெரிக்க நாடுகள் பகுப்பு:ஐக்கிய நாடுகள் சபையின் உறுப்பு நாடுகள்
இந்தியக் குடியரசுத் துணைத் தலைவர் தேர்தல் 2007
பகுப்பு:இந்தியத் தேர்தல்கள்
இந்தியக் குடியரசுத் துணைத் தலைவர் தேர்தல் 2007 (2007 Indian vice-presidential election) என்பது 2007ஆம் ஆண்டு முதல் 2012ஆம் ஆண்டு வரை இந்தியக் குடியரசுத் துணைத் தலைவரைத் தேர்ந்தெடுக்க 10 ஆகத்து 2007 அன்று நடைபெற்ற தேர்தலாகும். இந்தியத் தேசிய காங்கிரசைச் சேர்ந்த முகமது அமீத் அன்சாரி இப்பதவிக்குத் தேர்ந்தெடுக்கப்பட்டார். தற்போதைய, பைரோன் சிங் செகாவத் மறுதேர்தலைக் கோரவில்லை; அதற்குப் பதிலாக 2007 தேர்தலில் இந்தியக் குடியரசுத் தலைவர் பதவிக்குப் போட்டியிட்டார். இத்தேர்தலில் இவர் பிரதிபா பாட்டிலிடம் தோல்வியடைந்தார். பாட்டில் பதவியேற்பதற்கு சில நாட்களுக்கு முன்பு இவர் குடியரசுத் துணைத்தலைவர் பதவியிலிருந்து விலகினார்.
பின்னணி
இந்தியாவின் துணைக் குடியரசுத் தலைவர் பதவிக்காலம் 5 ஆண்டுகள் ஆகும். பைரோன் சிங் செகாவத்தின் பதவிக்காலம் ஆகத்து 18, 2007 வரை இருந்ததால், இவரைத் தொடர்ந்து பொறுப்பேற்பவரைத் தேர்ந்தெடுக்கத் தேர்தல் தேவைப்பட்டது.
வாக்காளார்கள்
இத்தேர்தலில் 245 மாநிலங்களவை உறுப்பினர்கள் மற்றும் 545 மக்களவை உறுப்பினர்கள் என மொத்தம் 790 வாக்காளர்கள் உள்ளனர்.
அதிகாரிகள்
தேர்தல் அதிகாரி: முனைவர் யோகேந்திர நரேன், பொதுச் செயலாளர், மக்களவைஉதவி தேர்தல் நடத்தும் அலுவலர்கள்: என். சி. ஜோஷி & ரவி காந்த் சோப்ரா
முடிவுகள்
இந்தியக் குடியரசுத் துணைத் தலைவர் தேர்தல் 2007-முடிவுகள்
சடை சுவாமிகள்
சடை சுவாமிகள் என்பவர் திருவண்ணாமலையில் வாழ்ந்த சித்தராவார். இவர் கேரளத்தில் இருந்து திருவண்ணாமலைக்கு வந்துள்ளார். அண்ணாமலையாரை சங்கரன் என்ற பெயர் அழைத்துள்ளார். தினமும் மலைவலம் வந்து அண்ணாமலையாரை வழிபட்டுள்ளார்.
இவருடைய ஜீவசமாதி திருவண்ணாமலையில் முலைப்பால் தீர்த்தம் அருகே அமைந்துள்ளது. இவரது ஆசிரமத்தில் பக்தர்களுக்கு அன்னதானம் வழங்குதலை செய்கின்றனர். மகாதீப நாளன்று காலை முதல் இரவு வரை அன்னதானம் வழங்கப்படுகிறது.
இவரது ஆசிரமத்தில் நெய்தீபத்தினை மிகப்பெரிய அகண்டத்தில் ஏற்றுகின்றனர்.
வெளி இணைப்புகள்
பகுப்பு:திருவண்ணாமலையில் வாழ்ந்த சித்தர்கள் பகுப்பு:சைவ சமய சித்தர்கள்
தேசிய தொழினுட்பக் கழகச் சட்டம், 2007
தேசிய தொழினுட்பக் கழகம், அறிவியல் கல்வி மற்றும் ஆராய்ச்சி சட்டம்  2007 (The National Institutes of Technology, Science Education and Research Act, 2007) என்பது 2007 ஆம் ஆண்டில் இந்திய நாடாளுமன்றத்தில் இயற்றப்பட்ட சட்டம் ஆகும். பின் சூன் 5, 2007 அன்று குடியரசுத் தலைவரின் ஒப்புதலைப் பெற்று 2007, இந்தியாவின் விடுதலை நாள் முதல் நடைமுறைக்கு வந்தது. தொழினுட்பக் கல்வி தொடர்பான இரண்டாவது சட்டம் இதுவாகும். இதற்கு முன்பாக இந்திய தொழினுட்பக் கழகச் சட்டம் 1961 எனும் சட்டம் இயற்றப்பட்டது.
அடிப்படைக் கோட்பாடு
தமிழகத்தின் திருச்சிராப்பள்ளி உள்ளிட்ட இந்தியாவின் முக்கிய நகரங்களில் 17 பொறியியல் கல்லூரிகளை மத்திய மற்றும் மாநில அரசுகள் இணைந்து நிறுவியது. மேலும் பாட்னா, ரய்பூர் மற்றும் அகர்தலா ஆகிய நகரங்களில் உள்ள அரசு கல்லூரிகளை தேசிய தொழினுட்பக் கல்லூரிகளாக அடுத்த சில ஆண்டுகளில் மாற்றவும் 2002 ஆம் ஆண்டில் இந்திய அரசாங்கம் கருதியது.
சட்டத் திருத்தம்
தேசிய தொழினுட்பக் கழகம், அறிவியல் கல்வி மற்றும் ஆராய்ச்சி சட்டம்  2016 (சட்டத் திருத்தம்) ஆனது மக்களவையில் அப்போதைய மனிதவள மேம்பாட்டுத் துறை அமைச்சரான பிரகாஷ் ஜவடேகர் இந்த மசோதாவை கொண்டுவந்தார். சூலை 19, 2016 இல் இந்தச் சட்டத்தின் கீழ் ஆந்திரப் பிரதேசத்தில் தேசிய தொழினுட்பக் கழகம் நிறுவப்பட்டது. சூலை 21, 2016 இல் மக்களவையிலும் ஆகஸ்டு 1, 2016 இல் மாநிலங்களவையிலும் இந்தச் சட்டம் நிறைவேற்றப்பட்டது.
ரோச்செல் ராவ்
ஆரம்பகால வாழ்க்கை
ரோச்செல் ராவ் 1988 இல் சென்னையில் பிறந்தார். சென்னை எம்.ஓ.பி வைஷ்ணவ் மகளிர் கல்லூரியில் மின்னணு ஊடகத்தில் இளங்கலை பட்டம் பெற்றுள்ளார்.
தொழில்
இவர் ஃபெமினா மிஸ் இந்தியா இன்டர்நேஷனல் 2012 பட்டம் வென்றார். இதற்கு முன்பு இவர் சென்னையில் ஒரு விளம்பர நடிகையாகவும் மற்றும் தொகுப்பாளராக இருந்தார். ரோச்செல்லுக்கு முந்தைய வெற்றியாளர் அங்கிதா ஷோரே என்பவர் முடிசூட்டினார். பின்னர் இவர் இந்தியன் பிரீமியர் லீக்கின் ஆறாவது பருவதிற்கு தொகுப்பாளராக மாறினார். தற்போது மும்பையில் வசித்து வரும் இவர் பல்வேறு நிகழ்ச்சிகளையும் தொலைக்காட்சி நிகழ்ச்சிகளையும் தொகுத்து வழங்கிவருகிறார். இவர் பல ஆண்கள் பத்திரிகைகளிலும் இடம்பெற்றுள்ளார்.
பிப்ரவரி 2014இல் வெளிவந்த ''கிங்பிஷர் நாட்காடியில் இவர் இடம்பெற்றுள்ளார். ஆகஸ்ட் 2013 இல்,கலர் தொலைகாட்சியில் ஒளிபரப்பப்பட்ட' ஜாலக் டிக்லா ஜா  என்ற நிகழ்ச்சியில் பருவம் 6 இல் ரோச்செல் வைல்ட் கார்டு மூலம் தோன்றினார். இவர் தனது நடிப்பைப் போலவே நிகழ்ச்சிக்கு தேர்வு செய்யப்படவில்லை.
2014 ஆம் ஆண்டில் ஃபியர் காரணி: கத்ரான் கே கிலாடி நிகழ்ச்சியின் 5 வது பருவத்திலும் இவர் தோன்றினார். ரோஹித் ஷெட்டி தொகுத்து வழங்கிய நிகழ்ச்சியில் இருந்து வெளியேற்றப்பட்ட இரண்டாவது போட்டியாளர் இவராவார். 2014 ஆம் ஆண்டின் பிற்பகுதியில், பாக்ஸ் லைஃப் இல் லைஃப் மே ஏக் பார் என்ற சாகச பயண நிகழ்ச்சியில் ஈவ்லின் சர்மா, பியா திரிவேதி மற்றும் மெஹக் சாஹல் ஆகியோருடன் இவர் தோன்றினார்.
2015 ஆம் ஆண்டில், ராவ் பிரபலமான இந்திய ரியாலிட்டி தொலைக்காட்சி தொடரான பிக் பாஸ் 9 இல் காதலன் கீத் செக்வீராவுடன் போட்டியாளரானார். இவர் ப்ரின்ஸ் நருலாவுடன் ஜோடியாக இருந்தார், ஆனால் பின்னர் ரிமி செனுடன் மாற்றப்பட்டார். இவர் வலுவான போட்டியாளர்களில் ஒருவராக இருந்தார் மற்றும் இறுதிப் போட்டியாளராகவும் இருந்தார். ராவ் தற்போது ஏப்ரல் 2016 அன்று தொடங்கிய சோனி டிவியில் பிரபலமான நகைச்சுவை நிகழ்ச்சியான தி கபில் சர்மா ஷோவில் பல்வேறு வேடங்களில் நடிக்கிறார்.
External links
பகுப்பு:1988 பிறப்புகள் பகுப்பு:வாழும் நபர்கள் பகுப்பு:சென்னை நடிகைகள் பகுப்பு:சென்னை வடிவழகிகள்
சால்ட் (2010 திரைப்படம்)
சால்ட் (Salt) என்பது 2010 ஆம் ஆண்டைய அமெரிக்க அதிரடி ஆக்சன் திரைப்படமாகும். படத்தை பிலிப் நோய்ஸ் இயக்க,  கர்ட் விம்மர் எழுதியுள்ளார். படத்தில் ஏஞ்சலினா ஜோலி, லீவ் ஸ்கிராபெர், டேனியல் ஆல்ப்ரிச்ஸ்கி, ஆகஸ்ட் டீல்,  சிவெடெல் எஜியோபோ ஆகிய நட்சத்திரங்கள் நடித்துள்ளனர். உருசிய உளவாளி என குற்றம் சாட்டப்பட்ட ஈவ்லின் சால்ட் தன்மீது விழுந்த பழியை அழிக்க முயல்வதே இக்கதை.
முதலில் இக்கதையை டாம் குரூஸ் ஓரு ஆண் நாயகன் கதாபாத்திரத்தை கதைத் தலைவனாக கொண்டு எழுதினார். பின்னர் இந்தத் திரைக்கதையை பிரையன் ஹெல்ஜெலேண்டால் ஜோலிக்காக பெண் பாத்திரத்துக்கு ஏற்றவாறு மீண்டும் மாற்றி எழுதப்பட்டது. படத்தின் படப்பிடிப்பானது வாசிங்டன், டி. சி., நியூயார்க் நகரம்,  ஆல்பெனி, நியோர்க் ஆகிய பகுதிகளில் 2009 மார்ச் முதல் சூன்வரையிலான காலகட்டத்தில் நடந்தது, பின்னர் மறு படப்பிடிப்பானது 2010 சனவரியில் நடந்தது.
இந்த படமானது வட அமெரிக்கவில் 2010 ஜூலை 23 அன்று வெளியானது மேலும் ஐக்கிய இராச்சில் 2010 ஆகத்து 18 அன்று வெளியிடப்பட்டது. சால்ட் படம் பொதுவாக நேர்மறையான விமர்சனங்களைப் பெற்று, உலகளாவிய பாக்ஸ் ஆபிசில் 294 மில்லியன் டாலர்களை வசூலித்தது. இப்படம்  சண்டைக் காட்சிகள் மற்றும் ஜோலியின் நடிப்பு ஆகியவற்றுக்காக பாராட்டுதலைப் பெற்றது. படத்தின் குறுவட்டு மற்றும் ப்ளூ-ரே வட்டு 2010 திசம்பர் 21 இல் வெளியானது.
கதை
எல்லின் சால்ட் (ஏஞ்சலினா ஜோலி) என்னும் பெண் சி ஐ ஏ உளவாளியை வடகொரிய சிறையில் துன்புறுத்தப்படுவதில் இருந்து படம் துவங்குகிறது. அங்கிருந்து அவர் மீட்கப்பட்டு அமெரிக்கா திரும்புகிறார். அமெரிக்காவில் தஞ்சமடையும் ஒரு உருவசிய உளவாளி விசாரணையின்போது சால்ட் உருசியாவுக்காக உளவு பார்ப்பவர் என்கிறார். இதனால் சால்ட் அதிர்ச்சியடைகிறார். அமெரிக்க உளவு நிறவனம் அவரை சந்தேக‍க் கண்கொண்டு பார்கின்றது. தன் நேர்மையை நிறுபிக்க சால்ட் அவர்களிடம் இருந்து தப்பி ஒடுகிறார். தேடுதல் வேட்டை நடத்தும் எதிரிகளிடம் இருந்தும், அமேரிக்க அரசிடம் இருந்தும் தப்பி ஓடும் சால்ட், இறுதியில் மிகப்பெரிய அணு அழிவை நடக்கவிடாமல் தடுத்து தன் நேர்மையை நிறுபிக்கிறார்.
வளர்ச்சி மற்றும் எழுத்து
திரைக்கதையின் துவக்கம் குறித்தும் அதன் வளர்ச்சி குறித்தும், கர்ட் விம்மர் ஈக்வலிபிரியம் படத்தின் அறிமுக நிகழ்ச்சியில் நடந்த செவ்வியில் விவரித்தார். 2002 நவம்பரில் நேர்காணலில், அவர் தற்போது எந்த திரைக்கதைப் பணியில் ஈடுபட்டு வருகிறார் என்பதைப் பற்றி விவரித்தார், அதில் அவர்   "நான் பல திரைக்கதைகளைக் கொண்டிருக்கிறேன் - அதில் முதன்மையானது சால்ட்  - என்னும் உயர்-அதிரடி உளவு திரில்லர் வகை கதை ..." மற்றொரு செவ்வியில், விம்மர் இந்த திரைக்கதைத் திட்டத்தைப் பற்றி "தானும் தன் மனைவியும் அதிகம் விவாதித்ததாக" விவரித்தார். திரைக்கதையின் சுருக்கப் பெயராக எட்வின் ஏ. சால்ட் என்று வைக்கப்பட்டது. பின்னர், திரைக்கதையானது 2007 சனவரியில் கொலம்பியா பிக்சர்சுக்கு விற்கப்பட்டது. 2007 சூலையில், திரைக்கதையை வாசித்த டாம் குரூஸின் கவனத்தைக் கவர்ந்தது.
டெர்ரி ஜார்ஜ் இந்தத் திரைப்படத் தயாரிப்புத் திட்டத்தில் சேர்ந்த முதல் இயக்குநர் ஆவார், மேலும் அவர் திரைக்கதையில் சில திருத்தங்களைச் செய்தார், ஆனால் விரைவில் அவர் இந்த திரைப்படப் பணியை விட்டுவிட்டார். பீட்டர் பெர்க் அடுத்த இயக்குனராக வந்து இணைந்தார், ஆனால் அவரும் கூட, சில காரணங்களுக்காக கைவிடப்பட்டார். ஒரு ஆண்டு கழித்து பிலிப் நோய்ஸ் இயக்குவார் என உறுதி செய்யப்பட்டது.
மேற்கோள்கள்
பகுப்பு:2010 திரைப்படங்கள் பகுப்பு:அமெரிக்கத் திரைப்படங்கள் பகுப்பு:கொலம்பியா பிக்சர்ஸ் திரைப்படங்கள் பகுப்பு:ஆங்கிலத் திரைப்படங்கள் பகுப்பு:உருசிய மொழித் திரைப்படங்கள்
கற்றலான் நிலப்படம்
thumb|கற்றலான் நிலப்படம், 1375 வலது|thumb|ஒரு திசை காட்டி முதன் முதலில் ஒரு நிலப்படத்தில் பயன்படுத்தப்பட்டது இதில் தான் கற்றலான் நிலப்படம் (Catalan Atlas) என்பது நடுக் காலத்தில் உருவாக்கப்பட்ட உலக வரைபடம் ஆகும். இது 1375ஆம் ஆண்டு உருவாக்கப்பட்டது. கற்றலேனிய மொழியில் நடுக் காலத்தில் தயாரிக்கப்பட்ட மிக முக்கியமான வரைபடமாக இது குறிப்பிடப்பட்டுள்ளது. "நடுக்கால நிலப்பட உருவாக்கத்தின் உச்ச நிலையாகவும்" இது குறிப்பிடப்படுகிறது.
மேற்கோள்கள்
பகுப்பு:நிலப்படங்கள்
சுங்கர் மக்கள்
சுங்கர் மக்கள் (Dzungar people) என்பவர் 17 மற்றும் 18ஆம் நூற்றாண்டுகளில் சுங்கர் கானரசை உருவாக்கி, பேணி வந்த பல்வேறு மங்கோலிய ஒயிரட் பழங்குடியினங்கள் ஆவர். சூன் கர் என்ற மங்கோலிய சொற்களுக்கு "இடது கை" என்று பொருள். வரலாற்று ரீதியாக, நான்கு ஒயிரட் கூட்டமைப்பின் முக்கியமான பழங்குடியினங்களில் ஒருவராக இவர்கள் திகழ்ந்தனர்.
மேற்கோள்கள்
பகுப்பு:Webarchive template wayback links பகுப்பு:சீன மொழி வார்த்தைகளைக் கொண்ட கட்டுரைகள்
இந்தியக் குடியரசுத் துணைத் தலைவர் தேர்தல் 2002
இந்தியக் குடியரசுத் துணைத் தலைவர் தேர்தல் 2002 (2002 Indian vice presidential election) என்பது இந்தியத் துணைக் குடியரசுத் தலைவரை தேர்ந்தெடுக்க ஆகத்து 12, 2002 அன்று நடைபெற்ற தேர்தலாகும். பைரோன் சிங் செகாவத், சுசில்குமார் சிண்டேவை தோற்கடித்து இந்தியாவின் 11வது துணைக் குடியரசுத் தலைவராக ஆனார். குடியரசுத் துணைத் தலைவராகப் பதவியிலிருந்த கிருஷண் காந்த் தேர்தலில் போட்டியிடவில்லை, தேர்தலுக்கு முன்பே மரணமடைந்தார்.
முடிவுகள்
இந்தியக் குடியரசுத் துணைத் தலைவர் தேர்தல் 2002-முடிவுகள்
மேற்கோள்கள்
பகுப்பு:இந்தியத் தேர்தல்கள்
இராமன்தீப் சிங்
இராமன்தீப் சிங் (Ramandeep Singh) (பிறப்பு 1 ஏப்பிரல் 1993)ஓர் இந்திய வளைதடிபந்தாட்ட வீரர் ஆவார்.இவர் களத்தில் முன்னணியாளராக ஆடுகிறார். இவர் 2016 கோடைக்கால ஒலிம்பிக்கில் விளையாடும் இந்தியக் குழுவில் உள்ளார்.
வார்ஃபரின்
வார்ஃபரின்:
thumb|வார்ஃபரின் மூலக்கூறு அமைப்பு thumb| வார்ஃபரின் என்ற வேதிப்பொருள் பல மருத்துவ பெயரில் விற்பனை செய்யப்படுகிற ஒரு மருந்து ஆகும். இது இரத்தம் உறைந்து போதலை தடுக்கிறது. மேலும் இது இரத்த கட்டிகளை கரைக்க உதவுகிறது.1948 ஆம் ஆண்டில் வார்ஃபரின் முதன்முதலில் வணிக ரீதியாக பயன்படுத்தப்பட்டது. 1954 ஆம் ஆண்டில் அமெரிக்காவில் மருத்துவ பயன்பாட்டிற்காக இது அங்கீகரிக்கப்பட்டது. இது உலக சுகாதார அமைப்பின் அத்தியாவசிய மருந்துகளின் பட்டியலில் இடம் பெற்றுள்ளது. இது ஆரோக்கியமான முறையிலான மிகவும் பயனுள்ள மற்றும் பாதுகாப்பானதாக வார்ஃபரின் ஒரு பொதுவான மருந்தாக உள்ளது. வளரும் நாடுகளில் மொத்த செலவினம் ஒரு பொதுவான மாதம் சிகிச்சைக்காக 1.12 முதல் 7.20 அமெரிக்க டாலர்கள் வரை செலவாகும். அமெரிக்காவில் வழக்கமாக மாதத்திற்கு 25 டாலருக்கும் குறைவாக செலவாகும்.
பயன்கள்
இந்த மருந்தை இரத்தக் குழாய்களில் ஆழ்ந்த நரம்பு இரத்தக் குழாய்-டி.வி.டி அல்லது நுரையீரல் இரத்த கட்டி- பி.இ மற்றும் உடலில் இரத்த கட்டி உருவாக்கப்படுவதைத் தடுக்க  பயன்படுத்தப்படுகிறது. இம் மருந்து தீங்கு விளைவிக்கும் இரத்தக் கட்டி இரத்த குழாய்களில் அடைத்து பக்கவாதம் அல்லது மாரடைப்பு ஏற்படுத்தும் அபாயத்தை குறைக்க உதவுகிறது. இம் மருந்து குறிப்பிட்ட வகை ஒழுங்கற்ற இதயத் துடிப்பு(ஏட்ரில் ஃபிப்ரிலேஷன்), இதய வால்வு மாற்றுதல், சமீபத்திய மாரடைப்பு, மற்றும் சில அறுவை சிகிச்சைகள் (இடுப்பு / முழங்கால் மாற்று போன்றவை) அடங்கும். வார்ஃபரின் பொதுவாக இரத்தத்தை மெலிதாக்கும் மருந்து என்று அழைக்கப்படுகிறது. ஆனால் சரியான சொல் இரத்தக்கட்டி உருவாதலை தடுக்கும் மருந்து ஆகும். இரத்தத்தில் சில பொருட்களின் அளவைக் குறைப்பதன் மூலம் உடலில் ரத்த ஓட்டத்தை சீராக வைக்க உதவுகிறது.
மருந்தின் செயல்பாடுகள்
வார்ஃபரின் ப்ரோத்ரோம்பின் நேரத்தை (ஐஆர்) கணக்கிட ஒவ்வொரு நான்கு வாரங்களுக்கும் பரிசோதித்து கண்காணிக்க வேண்டும் என்பது பரிந்துரைக்கப்படுகிறது.பல மருந்துகள் மற்றும் உணவு காரணிகள் வார்ஃபரினுடன் தொடர்பு கொள்ளவோ அல்லது அதன் செயல்திறனை அதிகரிக்கவோ அல்லது குறைக்கவோ செய்கின்றன. வார்ஃபரின் விளைவுகளால் பைடான்னடியன் (வைட்டமின் கே1), புதிய உறைந்த பிளாஸ்மா, அல்லது புரொதிர்பின் சிக்கலான செறிவு ஆகியவற்றை மாற்றலாம்.
வைட்டமின் கே எபோக்ஸைடு ரிடக்டேஸ் என்று அழைக்கப்படும் நொதியத்தை தடுப்பதன் மூலமாக வார்ஃபரின் இரத்தக் கசிவை குறைக்கிறது. இது வைட்டமின் கே1 ஐ மீண்டும் செயல்படுத்துகிறது. போதுமான வைட்டமின் கே1 இல்லாமல் இரத்தம் உறைய செய்யும் காரணிகள் II, VII, IX மற்றும் X ஆகியவை குறைந்துவிடும். எதிர்மறையான புரதம் சி மற்றும் புரதம் எஸ் ஆகியவையும் கூட குறைவாகக் குறைக்கப்படுகின்றன. முழு விளைவை ஏற்படுத்துவதற்கு ஒரு சில நாட்கள் தேவைப்படும்.இந்த விளைவுகள் ஐந்து நாட்கள் வரை நீடிக்கும்.
மருந்தின் வேதியியல்
வார்ஃபரின் மருந்தை எக்ஸ்- கதிர் படிகவியலின் படி, டாட்மேரிக் வடிவத்தில், 4-ஹைட்ராக்ஸோகூமரின் மற்றும் கீட்டோன் ஆகியவற்றில் இருந்து 3-நிலைப் பதிலீடில் உருவாகியுள்ள சுழற்சியின் ஹெமிகேடல் எனக் காட்டப்படுகிறது.இருப்பினும், 4-ஹைட்ராக்ஸோகூமடின் எதிர்க்குழாய்களின் (உதாரணமாக பிஹெனாபிகோமோன்) இருப்பதால், இது போன்ற ஒரு கட்டமைப்பை உருவாக்க 3 கீழுள்ள குழுவில் எந்த கீடோன் குழுவும் இல்லை, வார்ஃபரினை செயலில் இருக்கும்படி ஹெமிடிகல் 4-ஹைட்ராக்ஸிக் வடிவத்திற்கு இரண்டையும் ஒன்றோடொன்று இணைக்கும் இரசாயன எதிர்வினை செய்ய வேண்டும் என்று கூறுகிறது. .
முன்னெச்சரிக்கை
வார்ஃபரின் இரத்த உறைதலைத் தடுப்பதால்பற்களை அகற்றும் போதும்,அறுவை சிகிச்சை மேற்கொள்ளும் போதும் கண்டிப்பாக இந்த மருந்தை எடுத்துக் கொள்ளக் கூடாது.அதாவது இந்த மருந்து உட்கொண்டவுடன் ஏற்படும் பக்க விளைவுகள் எத்தனை நாட்கள் ஏற்படும் என கணக்கிட்டு அதற்குப் பின்  அறுவைச் சிகிச்சை மேற்கொள்ளலாம்.அல்லது மருந்து உட்கொள்வதற்கு முன்பு சிகிச்சையை அமைத்துக் கொள்ளலாம்.
உடலில் காயங்கள் ஏற்படுவதை தவிர்க்க வேண்டும்.பெண்களுக்கு மாதவிடாய்க் காலங்களில் இந்த மருந்தை கொடுக்க கூடாது.இரத்தநாள குறைபாடு உள்ளவர்களுக்கு இந்த மருந்தைக் கொடுக்கக் கூடாது.கர்ப்பிணி பெண்களுக்கு இந்த மருந்து கொடுக்க கூடாது.
பக்க விளைவுகள்
குமட்டல், பசியின்மை அல்லது வயிற்று வலி ஏற்படலாம். பொதுவான பக்க விளைவு இரத்தப்போக்கு. குறைவான பொதுவான பக்க விளைவுகள் திசு சேதம் மற்றும் ஊதா கால்விரல்கள் நோய்க்குறிப் பகுதிகள் ஆகியவை அடங்கும். பொதுவாக கர்ப்ப காலத்தில் பரிந்துரைக்கப்படுவதில்லை.
மேற்கோள்
பகுப்பு:வேதிப் பொருட்கள் பகுப்பு:வேதிச் சேர்மங்கள் பகுப்பு:கரிமச் சேர்மங்கள் பகுப்பு:மருந்துகள்
பிராண பிரதிஷ்டை மந்திரம்
பிராண பிரதிஷ்டை மந்திரம் என்பது தாந்திரிக வழிபாடு, யந்திர வழிபாடு ஆகியவற்றிக்கு பயன்படுத்தப்படும் மந்திரமாகும். இந்த மந்திரத்தினை இந்து சமயத்தில் யந்திரங்கள், சிலைகள், விக்ரகங்கள் என பலவற்றையும் பிரதிஷ்டை செய்ய பயன்படுத்துகின்றனர்.
இந்த மந்திரம் இந்து சமயத்தில் கடவுள் சிலைகளையும், விக்ரகங்களையும் சக்தி பெறச் செய்ய கூறப்படும் மந்திரமாகும். . இந்த பிராண பிரதிஷ்டை மந்திரத்தினை உபதேசித்தப் பிறகு, அதற்குறிய கடவுள்களை ஆவாஹனம் செய்கின்றனர்.
ஆதாரங்கள்
பகுப்பு:இந்து சமய மந்திரங்கள்
ஜலச்சாயம் (திரைப்படம்)
ஜலச்சாயம் 2010-ம் ஆண்டு வெளிவந்த மலையாளத் திரைப்படமாகும். சதீஷ் கலத்திள் இயக்கத்தில் தி பீப்பில்ஸ் பிலிம்ஸ் தயாரிப்பு நிறுவனத்தின் தயாரிப்பில் வெளியானது.
சார்லசு எல். பென்னட்
'''சார்லஸ் எல். பென்னட்'(Charles L. Bennett'') (பிறப்பு:நவம்பர் 1956) ஒரு அமெரிக்க வானியற்பியலாளர் ஆவார். அவர் புளூம்பெர்கு கட்டிலின் புகழ்பெற்ற பேராசிரியராகவும், இயற்பியல், வானியல் முன்னாள் மாணவர் நூற்றாண்டுப் பேராசிரியராகவும் ஜான்சு ஆப்கின்சு பல்கலைக்கழகத்தில் கில்மேன் அறிஞராகவும் உள்ளார். மேலும், இவர் நாசாவின் மிகவும் வெற்றிகரமான வில்கின்சன் நுண்ணகைச் சமச்சீரின்மை அமைப்பின் முதன்மை ஆய்வாளராக உள்ளார்.
அவரது தேசிய அறிவியல் கல்விக்கழக உறுப்பினர் மேற்கோள் பின்வருமாறு கூறுகிறது. " வில்கின்சன் மைக்ரோவேவ் அனிசோட்ரோபி ஆய்வின் (டபிள்யூ. எம். ஏ. பி.) தலைவராக பென்னட் முன்னோடியில்லாத துல்லியத்துடனான  அண்டத்தின் பல முதன்மை பண்புகளை அளவிட உதவியுள்ளார். உறுப்பினர் பதவி என்பது பொறியியலிலும் அறிவியலிலிலும் மிகவும் புகழ்பெற்ற அறிஞர்களுக்கு வழங்கப்படும் ஒரு பெரிய தகைமை ஆகும்.
2015 ஆம் ஆண்டில் பென்னட்டுக்கு கேதரினா தோமாசோனி, பெலிஸ் பியத்ரோ சிசேசி பரிசு வழங்கப்பட்டது " அண்டத்தைப் பற்றிய நமது பார்வையை உண்மையில் மாற்றிய அண்ட நுண்ணலைப் பின்னணி குறித்த இரண்டு செய்முறைகளில் முனைவர் பென்னட்டின் தலைமைக்கு, COBE - DMR, CMB, WMAP இல் உள்ள பண்டைய இடஞ்சார்ந்த  அலைவுகளைக் கண்டுபிடிப்பதற்கு வழிவகுத்தது , இது அண்டவியல் அளவுருக்களின் துல்லியமான அளவீடுகளுக்கும் வழிவகுத்தது. உண்மையில் - செந்தர அண்டவியல் படிமத்தை நிறுவியது. பென்னட் 2017 ஐசக் நியூட்டன் பதக்கத்திற்காக தேர்ந்தெடுக்கப்பட்டார். மேலும்,  அப்பரிசுக்கான மேற்கோள், " வில்கின்சன் மைக்ரோவேவ் அனிசோட்ரோபி ப்ரோப் ( தலைவரான பேராசிரியர் சார்லசு எல் பென்னட் அண்டவியலையே ஒரு உருமாற்றும் விளைவை  ஏற்படுத்தியுள்ளார். அண்ட நுண்ணலை பின்னணியில் வெப்பநிலை  அலைவுகளின் நம்பமுடியாத துல்லியமான அளவீடுகள்  அண்டத்தைப் பற்றிய நமது புரிதலில் புரட்சியை ஏற்படுத்தியுள்ளன. இது அண்டவியலை ஒரு அளவின் வரிசையில் இருந்து ஒரு துல்லியமான செய்முறை அறிவியலுக்கு மாற்றியது" என்று கூறுகிறது. அமெரிக்கக் கலை, அறிவியல் கல்விக்கழகம் தனது 2021 உரூம்போர்டு பரிசை முனைவர் பென்னட்டுக்கு  அளிக்கையில்" அண்டவியல் துறையில் அவர் செய்த பங்களிப்புகளுக்காக " வழங்குவதாக,  அக்கழகத் தலைவரான டேவிடு ஒக்சுட்டோபி கூறினார். பேராசிரியர் பென்னட்டின் அற்புதமான பணி இயற்பியலின் அடிப்படை விதிகளின் தேடலால் அண்டவியலை ஒரு ஒருங்கிணைந்த புலமாக மாற்றியது. அவரது முன்னோடி படைப்புகள், அண்டத்தைப் பற்றிய முன்னோடியில்லாத துல்லியமான பார்வையை நமக்குத் தருகின்றன, மேலும் முதன்மையான அறிவியல் கண்டுபிடிப்பின் மகிழ்ச்சிகளையும்  வாய்ப்புகளையும் நினைவூட்டுகின்றன.